Íslandssjóðir hf., dótturfélag Íslandsbanka, stofnaði á árinu sjóðinn IS Græn skuldabréf sem fjárfestir í skuldabréfum sem ætlað er að hafa jákvæð áhrif á umhverfi og samfélag, til dæmis með fjármögnun verkefna sem draga úr áhrifum loftslagsbreytinga. Nasdaq Iceland hefur sett á stofn lista fyrir sjálfbær skuldabréf og munu IS Græn skuldabréf taka virkan þátt í að byggja upp þennan nýja markað. Sjóðurinn er nú þegar vel fjármagnaður og er góður valkostur fyrir sparifjáreigendur sem leggja áherslu á umhverfis- og samfélagsmál án þess að slaka á kröfum um góða langtíma ávöxtun.